ไฟแนนเซียลไดเจสต์
เกาะติดข่าว ข่าวร้อน ข่าวเด่น ข่าววันนี้ ข่าวการเมือง ประเด็นการเมือง ข่าวเศรษฐกิจ ข่าวกีฬา ท่องเที่ยว บันเทิง ดูดวง สลากกินแบ่งรัฐบาล คลิปวีดีโอ ทันเหตุการณ์ทุกแง่มุม โดยทีมงานโพสต์ทูเดย์
10 ส.ค. 2554

UNIQ แจกปันผล 1.59%
คณะกรรมการ บริษัท ยูนิค เอ็นจิเนียริ่ง แอนด์ คอนสตรัคชั่น (UNIQ) ได้มีมติอนุมัติให้จ่ายเงินปันผลในอัตราหุ้นละ 0.11 บาท รวมเป็นเงินจำนวน 68.75 ล้านบาท ให้แก่ผู้ถือหุ้นที่มีชื่อในทะเบียนวันที่ 7 เม.ย. 2553 กำหนดจ่ายเงินในวันที่ 22 เม.ย. 2553 ทั้งนี้คิดเป็นอัตราผลตอบแทน 1.59% เมื่อเทียบกับราคาหุ้นที่ 6.90 บาท
ฟิทช์คงเครดิต SCC ที่ A
บริษัท ฟิทช์ เรทติ้งส์ (ประเทศไทย) ประกาศคงอันดับเครดิตภายในประเทศ ระยะยาวของ บริษัท ปูนซิเมนต์ไทย (SCC) ที่ระดับ “A” และคงอันดับเครดิตภายในประเทศระยะสั้น ที่ระดับ “F1” แนวโน้มเครดิตมีเสถียรภาพ ในขณะเดียวกันหุ้นกู้ไม่มีหลักประกันไม่ด้อยสิทธิที่คงเหลืออยู่ของ SCC คงระดับ “A” และจัดอันดับเครดิตหุ้นกู้ไม่มีหลักประกันไม่ด้อยสิทธิชุดใหม่ ครั้งที่ 1/2553 มูลค่าไม่เกิน 1 หมื่นล้านบาท ครบกำหนดไถ่ถอนปี 2557 ที่ระดับ “A” โดยเงินที่จะได้รับครั้งนี้จะนำมาใช้ชำระคืนหุ้นกู้ที่ถึงกำหนดชำระ 
อันดับเครดิตของ SCC สะท้อนถึงสถานะความเป็นผู้นำในแต่ละธุรกิจหลักของบริษัท การกระจายตัวที่ดีของรายได้ ความสามารถในการแข่งขันทางด้านต้นทุน ช่องทางการจัดจำหน่ายที่ครอบคลุม ชื่อเสียงที่เป็นที่รู้จักเป็นอย่างดีในกลุ่มลูกค้าในประเทศ รวมถึงทีมผู้บริหารที่มีประสบการณ์อันยาวนานในธุรกิจ 
“อันดับเครดิตยังสะท้อนถึงความสามารถในการสร้างกระแสเงินสดจากการดำเนินงานที่ค่อนข้างแข็งแกร่ง และแผนการลงทุนที่ลดลงในช่วงปี 25532554 ความสามารถในการระดมทุนในตลาดตราสารหนี้ในประเทศที่แข็งแกร่ง ยังเป็นปัจจัยสนับสนุนความยืดหยุ่นทางการเงินของกลุ่มบริษัทอีกด้วย” 
อย่างไรก็ตาม คาดว่าอัตราส่วนกำไรต่อรายได้จากธุรกิจปิโตรเคมีจะลดลง เนื่องจากกำลังการผลิตใหม่จำนวนมากจากตะวันออกกลาง รวมถึงราคาวัตถุดิบที่เพิ่มขึ้นและกำลังการผลิตส่วนเกินในประเทศที่ยังคงมีอยู่สูงอย่างต่อเนื่อง ทั้งในธุรกิจซีเมนต์และธุรกิจกระดาษ ปัจจัยเสี่ยงอื่นของบริษัท เช่น การแข็งค่าของเงินบาทที่มีต่อรายได้จากการส่งออก และผลกระทบจากคำสั่งศาลในกรณีมาบตาพุด ทั้งนี้ผลประกอบการและอัตราส่วนหนี้สินของบริษัทในปี 2552 แข็งแกร่งกว่าที่ฟิทช์ฯ ได้คาดการณ์ไว้